पाकिस्तान के साथ 2 टेस्ट मैचों की सीरीज का पहला मैच भारत 12 रनों से हार चुका था और टीम इंडिया 1-0 से पीछे चल रही थी. दूसरा टेस्ट 4 फरवरी को दिल्ली के फिरोजशाह कोटला में शुरू हुआ था. भारत ने पहले बल्‍लेबाजी करते हुए पाकिस्तान के सामने जीत के लिए 420 रनों का टारगेट रखा था. पाकिस्तानी टीम सोच रही थी कि वह मैच के आखिरी दिन मैच ड्रॉ कराकर सीरीज जीत जाएंगे. कुंबले ने अकेले ही पूरी पाकिस्तान टीम को चलता कर दिया. उनकी फिरकी का जादू ऐसा चला कि 101 रन पर कोई विकेट ना खोने वाली पाक टीम 207 रनों पर ही सिमट गई, और भारत को 212 रनों की बड़ी जीत मिली. इस मैच में 74 रन देकर 10 विकेट लेने वाले कुंबले की वजह से भारत को 19 साल में पाकिस्तान पर पहली जीत हासिल हुई.